EkBass/fiwiki-20250220-pages-articles huggingface dataset:
Sapuskaa, harashoo!

Sapuskaa, harashoo! oli MTV Max -kanavalla esitetty Ville Haapasalon isännöimä 12-osainen ruokaohjelma. Hän laittoi jokaisessa jaksossa Venäjällä yhden suomalaisen julkisuuden henkilön kanssa paikallista ruokaa. Ohjelmaa esitettiin MTV Maxilla ensimmäisen kerran tammikuusta 2011 alkaen, yksi sen jaksoista esitettiin kuitenkin jo sitä ennen joulukuussa 2010 MTV3-kanavalla. == Ensimmäinen tuotantokausi == Jakso Vieraat Ensiesitys 1 Pauli Hanhiniemi 18. tammikuuta 2011 2 Virve Rosti 25. maaliskuuta 2011 3 Timo Jutila 1. helmikuuta 2011 4 Timo Rautiainen 8. helmikuuta 2011 5 Martti Suosalo 15. helmikuuta 2011 6 Amin Asikainen 22. helmikuuta 2011 7 Veikka Gustafsson 1. maaliskuuta 2011 8 Vesa Vierikko 8. maaliskuuta 2011 9 Kari Väänänen 15. maaliskuuta 2011 10 Kauko Röyhkä 23. maaliskuuta 2011 11 Mato Valtonen 29. maaliskuuta 2011 12 Roman Schatz 5. huhtikuuta 2011 ==Lähteet== * === Viitteet === ==Aiheesta muualla== * * Luokka:Suomalaiset televisio-ohjelmat Luokka:Ruokaohjelmat
Castniidae

Castniidae on vajaa 200 lajia käsittävä perhosten heimo. Lajien levinneisyys painottuu vahvasti trooppiseen Amerikkaan, mutta niitä tavataan myös Australiassa ja muutamaa lajia Kaakkois-Aasiassa. Lounais-Eurooppaan on vieraslajina levinnyt eteläamerikkalainen Paysandisia archonhttp://www.leps.it/SpeciesPages/PaysaArcho.htm. Heimon perhoslajit ovat leveäsiipisiä, päiväaktiivisia, keskikokoisia tai suuria perhosia, joiden siipiväli vaihtelee 24-190 mm. Siipien pohjaväri on usein vaihtelevissa määrin ruskeansävynen. Siivissä on useilla lajeilla suomutupsuja. Tuntosarvet ovat oikeiden päiväperhsten tapaan nuijamaiset ja niiden pituus on 0,50-0,75 kertaa etusiiven pituus. Lisäksi naaraan munanasetin on huomattavan pitkä ja kovettunut, mikä mahdollistaa munimisen syvälle kasveihin. Aikuisen perhosen pään chaetosemat puuttuvat, mutta pistesilmät ovat suuret ja ulostyöntyvät. Myös imukärsä on useimmilla lajeilla hyvin kehittynyt, vain harvoin surkastunut. Etu ja takasiipeä yhdistävä frenulum on koiraalla yksinkertainen, mutta muodostuu naaralla 3-16 erillisestä sukasesta.Kristensen (ed.) "Lepidoptera, Moths and Butterflies. Volume 1. Evolution, Systematics and Biogeography". Handbook of Zoology ISBN 978-3110157048 s. 184 Toukat elävät ovat kovertajia ja elävät pääasiassa yksisirkkaisten kasvien runkojen tai juurakoiden sisällä. == Lähteet == == Aiheesta muualla == * ranskanguyanalaisia lajeja * paraguaylaisia lajeja * australialaisia lajeja * lajeja Borneolta Luokka:Lasisiipismäiset
Horst Seehofer

Horst Lorenz Seehofer (s. 4. heinäkuuta 1949 Ingolstadt) on saksalainen Baijerin kristillissosiaalisen unionin (CSU) poliitikko. Seehofer toimi Baijerin osavaltion pääministerinä 2008–2018 ja CSU:n puheenjohtajana 2008–2019. Seehofer on toiminut kolmesti hallitusministerinä. Ensimmäisen kerran hän oli Helmut Kohlin hallituksen terveysministeri vuosina 1992–1998, toisen kerran Merkelin I hallituksen kuluttajansuoja-, elintarvike- ja maatalousministeri vuosina 2005–2008 ja kolmannen kerran Merkelin IV hallituksen sisä- rakennus- ja yhteisöministerinä 2018–2021. 17\. helmikuuta 2012 – 18. maaliskuuta 2012 Seehofer toimi Saksan liittoneuvoston (Bundesrat) puhemiehenä virkaatekevänä Saksan liittopresidenttinä Christian Wulffin erottua tehtävästä. ==Lähteet== ==Aiheesta muualla== *Horst Seehoferin verkkosivusto Luokka:Puolueiden puheenjohtajat Luokka:Saksalaiset kristillisdemokraattiset poliitikot Luokka:Baijerin kristillissosiaalisen unionin puheenjohtajat Luokka:Saksan ministerit Luokka:Maatalousministerit Luokka:Vuonna 1949 syntyneet Luokka:Elävät henkilöt
Hirmurykmentti

Hirmurykmentti (Monstrous Regiment) on vuonna 2003 ilmestynyt kahdeskymmenesyhdeksäs romaani Terry Pratchettin Kiekkomaailma-sarjassa. Romaani ilmestyi suomeksi 2011 Mika Kivimäen kääntämänä. Hirmurykmentin pääteemat ovat nationalismi, sodankäynti ja naisten asema. Sankareina tarinassa ovat borogravialaiset naiset, jotka värväytyvät miehiksi tekeytyneinä armeijaan, joka käy turhaa sotaa naapurivaltoja vastaan. Kirjan henkilöt elävät vahvasti uskonnollisen maan ennakkoluulojen ristitulessa. Esimerkiksi mieheksi pukeutuminen on ”Nugganin silmissä kauhistus”. Tarinassa esiintyy myös aiemmista Kiekkomaailman osista tuttuja hahmoja, kuten Sam Vimes ja William de Worde. Luokka:Kiekkomaailma-kirjat Luokka:Vuoden 2003 kirjat
Pentti Yli-Jokipii

Pentti Olavi Yli-Jokipii (s. 7. helmikuuta 1941 Jalasjärvi) on suomalainen maantieteilijä ja maantieteen emeritusprofessori. Yli-Jokipii valmistui ylioppilaaksi Kurikan yhteiskoulusta 1961, suoritti filosofian kandidaatin tutkinnon 1965, lisensiaatintutkinnon 1966, väitteli 1967 ja sai filosofian tohtorin arvon 1968 Helsingin yliopistossa. Hän hoiti maantieteen apulaisprofessuuria Helsingin yliopistossa vuosina 1968–1969 ja 1971–1973 ja toimi Turun kauppakorkeakoulussa talousmaantieteen professorina vuosina 1973–1974. Pisimpään hän työskenteli kulttuurimaantieteen professorina Turun yliopistossa vuodesta 1974 eläkkeelle jäämiseensä asti vuonna 2009. Yli- Jokipiin keskeisin tutkimusala on ollut soveltava talousmaantiede. Tämän lisäksi hän on liikkunut kulttuurimaantieteen kentällä monipuolisesti käsitellen tutkimuksissaan muun muassa maantieteen oppihistoriaa Suomessa ja suppeammista erityisaiheista muun muassa suomalaisia tanssilavoja maantieteellisenä ilmiönä. Pentti Yli-Jokipiin puoliso on ollut englannin kielen professori Hilkka Yli-Jokipii (o.s. Pekonen) vuodesta 1969. Heillä on kaksi lasta. ==Julkaisuja== * * * * * * * * ==Lähteet== Luokka:Suomalaiset maantieteilijät Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1941 syntyneet Luokka:Elävät henkilöt Luokka:Suomalaiset professorit
Perjantai-illan unelma

Perjantai-illan unelma oli Yleisradion Yle TV2 -kanavalla esitetty Ville Haapasalon isännöimä viihdeohjelma. Hän sai studioon vieraakseen kaksi toisilleen läheistä henkilöä, joista toinen oli ennen sinne saapumista yrittänyt saada ystävänsä haaveen toteutumisen mahdolliseksi suorittamalla hänelle annetun haasteen. Esimerkiksi kerran tehtävänä oli laulaa Jääkiekon SM-liiga -ottelun avaukseksi Maamme-laulu. Jokaisessa jaksossa nähtiin kaksi ystäväparia. == Jaksot == Jakso Vieraat Musiikkivieras Ensiesitys 1\. Jani Wickholm 16. syyskuuta 2005 2\. Uniklubi 23. syyskuuta 2005 3\. Kirka 30. syyskuuta 2005 4\. Beats and Styles 7. lokakuuta 2005 5\. Anssi Kela 14. lokakuuta 2005 6\. Markus Törmälä & FBI-beat 21. lokakuuta 2005 7\. Pia Kai SF-Blues 4. marraskuuta 2005 8\. Anna Raimo Mikko Mäkeläinen & Myrskylyhty 11. marraskuuta 2005 9\. Jarkko Mikael Geir Rönning 18. marraskuuta 2005 10\. Peter Jussi 25. marraskuuta 2005 11\. Petra Tiina 2. joulukuuta 2005 12\. Sirkka Lauri Taikakuu 9. joulukuuta 2005 13\. Risto Nina Laura Carita 16. joulukuuta 2005 14\. Anu Tuula Yllätysvieras: Keke Pulliainen 23. joulukuuta 2005 15\. Silja Jari D'voices 30. joulukuuta 2005 16\. Mikko Elisa Cheek 6. tammikuuta 2006 ==Lähteet== * Luokka:2000-vuosikymmenen suomalaiset televisiosarjat Luokka:Viihdeohjelmat Luokka:Yle TV2:n televisio- ohjelmat
Lion Air

PT Lion Mentari Airlines, toimii nimellä Lion Air, on indonesialainen lentoyhtiö. Yhtiö lentää kotikaupungistaan Jakartasta Singaporeen, Vietnamiin, Malesiaan ja Saudi-Arabiaan. Yhtiön kotikenttä on Soekarno-Hattan kansainvälinen lentoasema. Lion Air tilasi helmikuussa 2012 yhdysvaltalaiselta Boeingilta 230 matkustajalentokonetta. Kyseessä on yksi suurimmista kaupallisessa lentoliikenteessä tehdyistä konekaupoista. Kaupan arvo on lähes 18 miljardia euroa. Sopimukseen sisältyy optio 150 koneen ostamisesta. Lion Airin thaimaalainen tytäryhtiö Thai Lion Air lensi ensimmäisen lentonsa 4. joulukuuta 2013. 13\. huhtikuuta 2013 Lion Airin lento 904 osui veteen ennen kiitotietä Balilla. Kukaan ei kärsinyt henkilövahinkoja. 29\. lokakuuta 2018 Lion Airin lento 610 syöksyi mereen pian noustuaan Jakartasta. Onnettomuudessa kuoli koneen kaikki 189 ihmistä. == Lähteet == Luokka:Indonesialaiset lentoyhtiöt Luokka:Halpalentoyhtiöt
HMS Abyssinia

HMS Abyssinia oli Britannian kuninkaallisen laivaston vuonna 1870 vesillelaskettu monitori, joka oli suunniteltu nimenomaan Bombay Marinen tarpeisiin suojaamaan Bombayn satamaa. == Tilaus ja valmistus == Aluksen suunnittelusta vastasi Edward Reed, ja se oli pienennetty versio Cerberus- luokan monitoreista. Bombayn alueen suojaamiseksi katsottiin tarvittavan kaksi monitoria, joten amiraliteetti painosti Intian edustustoa tilaamaan tarvittavat alukset. Kuitenkin HMS Magdalan tilaamisen jälkeen budjetin asettamat rajoitteet pakottivat toiseksi alukseksi pienemmän ja halvemman.Lyon, David & Winfield, Rif s. 262-263 Alus tilattiin J & W Dudgeonilta Cubitt Townista Lontoosta ja sen köli laskettiin 23. heinäkuuta 1868. Alus laskettiin vesille 19. helmikuuta 1869 ja se otettiin palvelukseen lokakuussa 1870. HMS Abyssinia oli pienempi kuin edeltäjänsä ja sen valmistuskustannukset olivat 116 549 puntaa, mistä rungon osuus oli 97 049 ja koneiston 19 500 puntaa. Sen vapaa korkeus oli hieman edeltäjäänsä pienempi, sen leveys ja hiilivarastot olivat pienemmät sekä suunniteltu nopeus noin solmun vähäisempi.Lyon, David & Winfield, Rif s. 263 Aluksen voimanlähteenä oli kaksi kaksi sylinteristä yksivaihe höyrykonetta, jotka oli kytketty omiin akseleihinsa. Höyrykoneen sylinterin halkaisija oli 34 tuumaa ja sen iskunpituus oli 21 tuumaa. Voimanlähde takasi 9,5 solmun nopeuden ja aluksen hiilivarastoissa kuljetettiin 92 tonnia hiiltä. == Palvelus == Abyssinia purjehti Bombayhin omin voimin ja se aseistettiin uudelleen 1892 neljällä kahdeksan tuuman takaa ladattavalla kierrelukkotykillä. Alus vietti pääosan urastaan ankkurissa Bombayssa lukuun ottamatta ammuntoja. Kun Indian Harbour Defence Service lakkautettiin 1903, alus myytiin Intiassa romutettavaksi.Gardiner, Robert s. 22 == Lähteet == * * * === Viitteet === Luokka:Kuninkaallisen laivaston taistelulaivat
Aasian kulttuurit

Aasian maanosa jaetaan yleisesti kuuteen maantieteelliseen alueeseen, joissa kussakin on omat kulttuuriset perinteensä: Etu-Aasia, Etelä-Aasia, Itä-Aasia, Keski-Aasia, Pohjois-Aasia (Siperia) ja Kaakkois-Aasia. == Etu-Aasian kulttuurit == Jo ennen vuotta 3000 eaa. Lähi-idässä, johon Etu-Aasian lisäksi luetaan myös Egypti, kehittyivät Mesopotamian ja Niilin jokilaakson ensimmäiset korkeakulttuurit ja varsinaiset valtiot. Etu-Aasia on monien uskontojen kuten kristinuskon, islamin, juutalaisuuden, jesidismin ja Iranin mithralaisuuden, zarathustralaisuuden, manikealaisuuden ja bahai-uskon syntypaikka ja hengellinen keskus. Keskiajalta lähtien islam ja islamilainen kulttuuri ovat olleet keskeisessä asemassa suuressa osassa Etu-Aasiaa. == Etelä-Aasian kulttuurit == * Intialainen kulttuuri Buddhalaisuus, hindulaisuus, jainalaisuus ja sikhiläisyys ovat vaikuttaneet tämän alueen kulttuureihin. == Itä-Aasian kulttuurit == * Japanin kulttuuri * Kiinalainen kulttuuri * Korealainen kulttuuri. Kungfutselaisuus, Intiasta levinnyt buddhalaisuus, taolaisuus, šintolaisuus ja kommunistinen maolaisuus sekä Pohjois-Korean juche ovat vaikuttaneet tämän alueen kulttuureihin. == Lähteet == == Aiheesta muualla == *
Barbara Murray

Barbara Ann Murray (27. syyskuuta 1929 Lontoo, Englanti – 20. toukokuuta 2014 Espanja) oli brittiläinen näyttelijä. Hänet tunnetaan Lady Pamela Wilderin roolista 1960-luvun televisiosarjassa The Plane Makers (myöhemmin The Power Game). Hän esiintyi myös monissa muissa televisiosarjoissa. Elokuvia, joissa Murray nähtiin, olivat muiden muassa Passi Pimlicoon (1949), Meet Mr. Lucifer (1953) ja The Punch and Judy Man (1963). Murray oli naimisissa näyttelijä John Justinin kanssa, ja hän sai kolme lasta. Avioliitto päättyi eroon vuonna 1964. == Lähteet == == Aiheesta muualla == * * Luokka:Brittiläiset näyttelijät Luokka:Vuonna 1929 syntyneet Luokka:Vuonna 2014 kuolleet
Poliittinen saamelaisuus

Poliittinen saamelaisuus on vuonna 2009 valmistunut Sanna Valkosen väitöskirja. Teoksen on julkaissut Vastapaino. == Lähteet == == Aiheesta muualla == * Kaisa Luoma: Saamelaiset, identiteetti & politiikka . Fifi 2.12.2011. Luokka:Kirjat saamelaisista Luokka:Väitöskirjat Luokka:Vuoden 2009 kirjat
Länsi-Amazonian arkeologiset kaivaukset

Länsi-Amazonian arkeologiset kaivaukset alkoivat vuonna 2007 Brasiliassa. Ne aloitettiin, kun Amazonin sademetsää kaadettiin sokeriruokoviljelmien tieltä, ja esiin tuli ihmisasutuksen jälkiä. Viidakosta löytyi kymmeniä metrejä leveitä bulevardeja ja geometrisesti tarkkoja geoglyfejä, kuten kahdeksankulmioita, neliöitä ja ympyröitä. Geoglyfejä on tähän mennessä paikallistettu noin 300, mikä on arvioitu olevan vasta 20% niiden todellisesta määrästä. == Muinainen sivilisaatio == Amazoniaa luultiin aiemmin koskemattomaksi sademetsäksi. Kaivauksien jälkeen on selvinnyt, että alueella on asunut miljoonia ihmisiä kehittyneissä yhteiskunnissa, joissa puhuttiin mahdollisesti useita kieliä. Tutkijoiden ensiarviot olivat, että geoglyfit ovat 1200-luvulta. Radiohiiliajoituksen perusteella on mahdollista, että ne ovat jopa ajalta 1000 eaa. == Suomalaiset kaivauksilla == Vuonna 2008 kaivaukset laajenivat Suomen Akatemian rahoituksella, ja niihin on osallistunut brasilialaisten lisäksi kymmenkunta suomalaista. Kaivauksia on tehty Amazon-tutkija, professori Martti Pärssisen johdolla. == Lähteet == Luokka:Arkeologiset kohteet Brasiliassa
Ljubov Kabo

Ljubov Rafailovna Kabo (, 4. elokuuta 1917 Moskova – 29. marraskuuta 2007 Moskova) oli venäläinen kirjailija. Ljubov Kabo valmistui Moskovan pedagogisesta instituutista ja työskenteli opettajana Bessarabiassa. Hänen teoksensa kuvaavat etupäässä koulun ja opettajien elämää. Niistä tunnetuin on ”Moskovan koulussa” (V trudnom pohode, 1956), jonka aiheena ovat Stalinin aikana syntyneet koulupedagogiikan vääristymät. Vuonna 1997 ilmestyi romaani Rovesniki Oktjabrja (”Lokakuun ikätoverit”), joka kuvaa neuvostonuorisoa vuosina 1929–1941. ==Suomennettu teos== * Moskovan koulussa: romaani. Suom. Juhani Konkka. Jyväskylä: Gummerus, 1958. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1917 syntyneet Luokka:Vuonna 2007 kuolleet
Aleksandra Rahmanova

Aleksandra Rahmanova (myös Alja, oikea nimi Galina Nikolajevna Djurjagina, , Аля, Гали́на Никола́евна Дюрягина; 27. kesäkuuta (J: 15. kesäkuuta) 1898 Kasli – 11. helmikuuta 1991 Thurgaun kantonin Ettenhausen) oli venäläinen kirjailija. Aleksandra Rahmanova syntyi lääkärin perheeseen. Hän opiskeli Irkutskissa ja meni vuonna 1921 naimisiin entisen itävaltalaisen sotavangin kanssa. Vuonna 1925 pariskunta karkotettiin Neuvostoliitosta. Vuonna 1945 he pakenivat neuvostojoukkoja Sveitsiin. Rahmanovan 1930-luvulla julkaisemat päiväkirjamuotoiset teokset kertovat elämästä vallankumouksen jälkeisellä Venäjällä. Hänen aviomiehensä käänsi kirjat venäjästä saksaksi. Ne olivat aikanaan hyvin suosittuja useissa eri maissa. Myöhemmin Rahmanova kirjoitti venäläisten kirjailijoiden ja historiallisten henkilöiden elämäkertoja. ==Suomennettuja teoksia== * Ylioppilaita, rakkautta, kuolemaa: venäläisen naisylioppilaan päiväkirja. Suom. Juho Tervonen. Porvoo: WSOY, 1934. * Avioelämää punaisessa myrskyssä: venäläisen aviovaimon päiväkirja. Suom. Juho Tervonen. Porvoo: WSOY, 1935. ==Lähteet== Luokka:Venäläiset kirjailijat Luokka:Vuonna 1898 syntyneet Luokka:Vuonna 1991 kuolleet
Aleksandr Neverov

Aleksandr Sergejevitš Neverov (oikea sukunimi Skobelev, , Ско́белев; 24. joulukuuta (J: 12. joulukuuta) 1886 Samaran läänin Stavropolin kihlakunnan Novikovkan kylä – 24. joulukuuta 1923 Moskova) oli venäläinen kirjailija. Aleksandr Neverov syntyi talonpoikaisperheeseen. Hän työskenteli maalaiskoulun opettajana ja ensimmäisen maailmansodan aikana välskärinä Samarassa. Vuonna 1917 Neverov liittyi sosialistivallankumouksellisiin, mutta siirtyi myöhemmin bolševikkien puolelle. Volgan alueen nälänhädän aikana hän pakeni Taškentiin. Vuonna 1922 Neverov muutti Moskovaan, jossa hän liittyi Kuznitsa- kirjailijaryhmään. Neverovin ensimmäinen kertomus ilmestyi vuonna 1906. Hänen realististen kertomuksiensa ja näytelmiensä aiheena on maaseudun elämä. Kirjailijan pääteos on pienoisromaani Taškent – leveän leivän kaupunki (Taškent – gorod hlebnyi, 1923), joka kuvaa 1920-luvun alun nälänhätää 12-vuotiaan pojan näkökulmasta. ==Suomennettu teos== * Taškent – leveän leivän kaupunki: kertomus Neuvosto-Venäjältä. Suom. Sulo Haltsonen. Helsinki: Otava, 1929. * Tashkent: leveän leivän kaupunki. Leningrad: Kirja, 1930. ==Lähteet== Luokka:Venäläiset kirjailijat Luokka:Vuonna 1886 syntyneet Luokka:Vuonna 1923 kuolleet
Petri Hakala (päätoimittaja)

Petri Timo Markus Hakala (s. 11. helmikuuta 1962 Helsinki) on suomalainen toimittaja. Hakala toimi Hämeen Sanomien ja Forssan Lehden päätoimittajana vuosina 2018–2019. Aiemmin Hakala toimi Iltalehden päätoimittajana vuosina 1995–2010 ja uudelleen joulukuusta 2013 joulukuuhun 2017. Syyskuusta 2010 lähtien joulukuuhun 2013 hän toimi Satakunnan Kansan päätoimittajana ja kustantajana. Hakalalla on toimittajantutkinto Tampereen yliopistosta vuodelta 1985. Urallaan hän on työskennellyt toimittajana Forssan Lehdessä ja Uudessa Suomessa, minkä jälkeen hän on ollut Iltalehden toimittaja ja uutis- ja toimituspäällikkö. ==Lähteet== Luokka:Suomalaiset päätoimittajat Luokka:Vuonna 1962 syntyneet Luokka:Elävät henkilöt
Cadbury

Cadbury on alkujaan brittiläinen makeisten valmistaja. Se on alallaan liikevaihdoltaan maailman toiseksi suurin Marsin jälkeen. Yhtiön perustaja John Cadbury oli kveekari, joka avasi ruokakaupan Birminghamin keskustassa vuonna 1824. Kaupassa myytiin uusia muotituotteita kaakaota ja suklaata.Key Dates 1820-1860 Cadbury Yksi innoittaja kaakaokauppaan oli ajatus, että se korvaisi paheellisen alkoholin. Vuonna 1879 Cadburyt rakennuttivat tehtaan Bournvilleen, Birminghamin keskustan ulkopuolelle. Tehtaan yhteyteen tuli myös työväen asuntoja.The Cadburys - Quaker Social Reformers Quaker Info Vuonna 1969 Cadbury yhdistyi virvoitusjuomayhtiö Schweppesin kanssa.General Cinema buys 8.3% of Cadbury-Schweppes NY Times Vuonna 2008 yhtiöt erosivat jälleen.Cadbury plans to split business BBC News Vuoden 2010 alussa yhtiö myytiin Kraft Foodsille.Cadbury agrees Kraft takeover bid BBC News 2010 Roald Dahlin lastenkirja Jali ja suklaatehdas perustuu löyhästi Cadburyn perheen tarinaan.Chocolate Wars - The inspiration for Charlie and the Chocolate Factory Slate == Lähteet == == Aiheesta muualla == Luokka:Brittiläiset makeisvalmistajat Luokka:Brittiläiset teollisuusyritykset Luokka:Suklaa Luokka:Kraft Foodsin tuotemerkit Luokka:Mondelez Internationalin tuotemerkit
Lophocorona

Lophocorona on pieni perhossuku. Se on koko Lophocoronina-osalahkon ainoa suku. Ryhmään kuuluu kuusi pientä yöaktiivista perhoslajia, joiden kaikkien levinneisyys rajoittuu Australian etelärannikolle likimain Perthistä Sydneyynhttp://www.publish.csiro.au/paper/IT9961199. Siivet ovat pitkänomaiset ja niiden väri on joko ruskea tai ruskean ja valkoisen kirjavahttp://www1.ala.org.au/gallery2/v/Lophocoronidae/ . Siipiväli vaihtelee 10-13 mm. Lophocorona-suvun lajit ovat imukärsällisiä perhosia, joilla ei kuitenkaan ole muutamien muiden alkeellisten perhosryhmien tapaan imukärsän sisäistä lihaksistoa. Ryhmän perhosilla on myös hyvin kehittyneet leuat, mutta niihinkin liittyvä lihaksisto puuttuu kokonaan. Eri lajien koiraiden genitaalit ovat keskenään hyvin samankaltaisia ja naaraan munanasetin on lävistävä, mikä viittaa naaraan laskevan munansa kasvien sisään. Ryhmälle ominaisia piirteitä liittyy myös perhosen sisäelinten rakenteisiin.http://dx.doi.org/doi:10.1111/j.1440-6055.1973.tb02150.xhttps://web.archive.org/web/19990219233109/http://www.ento.csiro.au/research/natres/anicnews/anicnews10_12.html Kaikkien ryhmään kuuluvien perhosten muna-, toukka- ja kotelovaiheet ovat täysin tuntemattomia, samoin kuin aikuisten perhosten elintavat. == Lähteet == Luokka:Glossata
Meg Mundy

Margaret ”Meg” Mundy (4. tammikuuta 1915 – 12. tammikuuta 2016) oli näyttelijä. Hän syntyi Lontoossa, Englannissa, mutta muutti Yhdysvaltoihin vuonna 1921. Hän esiintyi vuonna 1948 La Putain respectuese -näytelmässä ja sai sen pääroolin esittämisestä Cort Theatressa vuonna 1948 Theatre World Awardin. Vuonna 1982 Mundy oli ehdolla Daytime Emmy -palkinnon saajaksi sivuosan (Mona Aldrich Croft) esittäjänä draamasarjassa The Doctors. Mundyn äiti oli australialainen oopperalaulaja Clytie Hine, ja hänen isänsä oli englantilainen sellisti ja Metropolitan-oopperan orkesterimanageri John Mundy. Hänellä oli veli John Hine Mundy, josta tuli Columbian yliopiston historian professori. == Lähteet == == Aiheesta muualla == * * Internet Broadway Database: Meg Mundy Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 2016 kuolleet Luokka:Yli satavuotiaiksi eläneet yhdysvaltalaiset
Youssef Safri

Youssef Safri (, s. 3. tammikuuta 1977 Casablanca, Marokko) on marokkolainen jalkapalloilija. Keskikentällä pelaava Safri edustaa Qatarin pääsarjassa Qatar SC:tä. ==Saavutukset== *Marokon mestaruus: 1999, 2000, 2001 *Afrikan Mestarien liiga: 1999 *CAF Super Cup: 2000 *Qatarin Kruunun prinssi cup: 2009 ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1977 syntyneet Luokka:Elävät henkilöt
Patricia Morison

Eileen Patricia Augusta Fraser Morison (19. maaliskuuta 1915 New York, New York – 20. toukokuuta 2018 Los Angeles, KaliforniaPatricia Morison, Star of the Original ‘Kiss Me, Kate,’ Dies at 103) oli yhdysvaltalainen näyttelijä ja laulaja, äänialaltaan mezzosopraano. Hän saavutti suurimman suosionsa Kiss Me, Kate -musikaalin (1948) pääroolissa sen alkuperäisessä tuotannossa. Hän on esiintynyt lisäksi muun muassa Anna Leonowensin roolissa musikaalissa Kuningas ja minä. Elokuviin, joissa Morison on nähty, lukeutuvat Bernadetten laulu (1943), Calling Dr. Death (1943) ja Pettävän varjon laulu (1947). Hän teki lukuisia sekä musikaaleihin liittyviä että muita televisioesiintymisiä. Morison ei koskaan ollut naimisissa. Hänen maalaamiaan taideteoksia on ollut toistuvasti näyttelyissä Los Angelesissa ja sen seudulla. == Lähteet == == Aiheesta muualla == * * Internet Broadway Database: Patricia Morison Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Mezzosopraanot Luokka:Vuonna 1915 syntyneet Luokka:Vuonna 2018 kuolleet Luokka:Yli satavuotiaiksi eläneet yhdysvaltalaiset
Louise Latimer

Louise Latimer (6. maaliskuuta 1916 Brooklyn, New York – 16. kesäkuuta 1973 Palma de Mallorca, Espanja) oli yhdysvaltalainen näyttelijä, joka esiintyi 1930-luvulla useissa elokuvissa. Eräs niistä on California Straight Ahead! (1937), jossa hän esiintyi John Waynen vastanäyttelijänä. == Elokuvat == * My Mummy's Arms (1934) * Rakkauden uhri (1934) * Huuto erämaasta (1936) * Murder on a Bridle Path (1936) * The Witness Chair (1936) * Bunker Bean (1936) * Grand Jury (1936) * Don't Turn 'em Loose (1936) * The Plot Thickens (1936) * We're on the Jury (1937) * California Straight Ahead! (1937) * Wings Over Honolulu (1937) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1916 syntyneet Luokka:Vuonna 2012 kuolleet
Beverly Polcyn

Beverly Polcyn (13. syyskuuta 1927 Los Angeles, Kalifornia – 18. elokuuta 2018 Winnetka, Kalifornia) oli yhdysvaltalainen näyttelijä. Hän esiintyi elokuvassa Not Another Teen Movie, josta hän sai vuonna 2002 Mia Kirshnerin kanssa MTV Movie Awards -ehdokkuuden parhaasta suudelmasta. Lisäksi Polcyn on esiintynyt esimerkiksi Date Moviessa ja vuonna 2006 yhdessä Tuho-osasto-jaksossa. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1927 syntyneet Luokka:Vuonna 2018 kuolleet
Schrader

Schrader voi viitata seuraaviin henkilöihin: * Hildegard Schrader (1910–1966), saksalainen uimari ja olympiavoittaja * Julius Schrader (1815–1900), saksalainen taidemaalari * Carl Voss-Schrader (1880–1955), suomalainen upseeri, yritysjohtaja ja juristi * Kurt Schrader (s. 1951), yhdysvaltalainen demokraattipoliitikko ja edustajainhuoneen jäsen * Maria Schrader (s. 1965), saksalainen näyttelijä ja elokuvakäsikirjoittaja * Paul Schrader (s. 1946), yhdysvaltalainen elokuvaohjaaja, -käsikirjoittaja ja -kriitikko. Muita merkityksiä: * Schrader-venttiili, venttiilityyppi Luokka:Sukunimet
Ong Teng Cheong

Ong Teng Cheong (; 22. tammikuuta 1936 – 8. helmikuuta 2002) oli Singaporen ensimmäinen suorilla vaaleilla valittu presidentti. Hän toimi maan viidentenä presidenttinä kuuden vuoden ajan (1. syyskuuta 1993 – 31. elokuuta 1999). Ong syntyi toisena viidestä lapsesta keskiluokkaiseen singaporenkiinalaiseen perheeseen vuonna 1936. Hänen englanniksi koulutetun isänsä mielestä kiinan kieli oli tärkeä bisnesmaailmassa pärjäämisen kannalta, joten hän pani kaikki viisi lastaan kiinankieliseen kouluun. Ong valmistui keskiasteen koulusta vuonna 1955 ja lähti vuosi myöhemmin ulkomaille isänsä ystävän avulla. Hän opiskeli arkkitehtuuria Adelaiden yliopistossa yhdessä lapsuudenystävänsä ja tulevan vaimonsa Ling Siew Mayn kanssa. Ong ja Ling olivat tavanneet pikkujouluissa heidän suorittaessaan vielä toisen asteen koulutusta. Valmistuttuaan yliopistosta Ong työskenteli arkkitehtina Adelaidessa ja meni naimisiin Lingin kanssa vuonna 1963. Vuonna 1965 Ong sai stipendin Liverpoolin yliopistoon, jossa hän väitteli kaupunkisuunnittelusta ja valmistui maisteriksi vuonna 1967. Samana vuonna hän alkoi työskennellä Singaporen Kansallisen kehityksen ministeriössä kaupunkisuunnittelijana. Neljän vuoden kuluttua hän erosi työstään ja perusti rakennusyrityksen Ong & Ong Architectsin yhdessä vaimonsa kanssa. Ong aloitti 21 vuotta kestäneen poliittisen uransa yhteisöpolitiikassa Singaporen Seletar-alueella. Hänet esiteltiin sitten pääministeri Lee Kuan Yewlle. Ong on toiminut parlamentin jäsenenä, hallituksessa ministerinä ja varapääministerinä kunnes hän erosi tehtävästään tullakseen Singaporen ensimmäiseksi vaaleilla valituksi presidentiksi. Ongin vaimo Ling Siew May kuoli syöpään heinäkuussa 1999 taudin uusiuduttua. Heillä oli kaksi lasta. Ong itse kuoli 66-vuotiaana imusolmukesyöpään kotonaan 8. helmikuuta 2002. Hänet oli lähetetty sairaalasta kotiin muutama päivä aiemmin. Singaporen kuudesta kuolleesta presidentistä Ong Teng Cheong ja Devan Nair ovat ainoat, joille ei ole myönnetty valtiolliset hautajaiset. == Lähteet == Luokka:Singaporen presidentit Luokka:Vuonna 1936 syntyneet Luokka:Vuonna 2002 kuolleet
Pohjoismainen musiikkipalkinto

Pohjoismainen musiikkipalkinto on vuoden parhaalle pohjoismaiselle albumille myönnettävä palkinto. Palkinto jaettiin ensimmäisen kerran vuonna 2011, jolloin palkittiin vuoden 2010 paras albumi. ==Voittajat ja ehdokkaat== Vuosi Voittaja Ehdokkaat Viitteet 2010 Jónsi – Go 2011 Goran Kajfeš – X/Y 2012 First Aid Kit – The Lion's Roar 2013 The Knife – Shaking the Habitual 2014 Mirel Wagner – When the Cellar Children See the Light of Day 2015 Band of Gold – Band of Gold 2016 Jenny Hval – Blood Bitch 2017 Susanne Sundfør – Music for People in Trouble 2019 Robyn – Honey 2020 Hildur Guðnadóttir — Chernobyl ==Lähteet== Luokka:Musiikkipalkinnot Luokka:Pohjoismainen kulttuuri
Aapeli (palkinto)

Aapeli on edellisvuoden parhaalle pelille myönnettävä palkinto. Palkinto myönnettiin ensimmäisen kerran vuonna , jolloin parhaana pelinä palkittiin vuonna 2007 julkaistu The Orange Box, joka sai tupla-Aapelin.Dome.fi viitattu 18.2.2012 Palkinnot myöntää pelialan yhdistys Figma.Skyrim äänestettiin vuoden peliksi. Helsingin Sanomat 18.2.2012 s. C2 ==Palkitut== === 2008=== Palkitut alustakohtaisesti: * Xbox 360: Mass Effect * Nintendo DS: The Legend of Zelda: Phantom Hourglass * Nintendo Wii: Super Mario Galaxy * PC: The Orange Box * PlayStation 2: Final Fantasy XII * PlayStation 3: Uncharted: Drake’s Fortune * PSP: Metal Gear Solid: Portable Ops === 2009 === : LittleBigPlanet === 2010 === : Call of Duty: Modern Warfare 2 === 2011 === : Mass Effect 2 === 2012 === : Skyrim, valittiin myös parhaaksi roolipeliksi === 2013 === : Clash of Clans ==Lähteet== Luokka:Pelipalkinnot
Hartman

Hartman on yritys ja muun muassa seuraavien henkilöiden sukunimi: * Hartman, vaasalainen rautakauppa ==Sukunimi== * Antti Hartman (s. 1981), suomalainen LVI-alan yritysjohtaja ja yrittäjä * Arne Hartman (1940–2016), suomalainen diplomaatti * Billy Hartman (s. 1957), skotlantilainen näyttelijä * Brynn Hartman (1958–1998), näyttelijä Phil Hartmanin puoliso ja murhaaja * Butch Hartman (s. 1965), yhdysvaltalainen animaattori, käsikirjoittaja, ohjaaja ja tuottaja *Carl Johan Hartman: ** Carl Johan Hartman (1790–1849), ruotsalainen kasvitieteilijä ja lääkäri ** Carl Johan Hartman (1838–1917), suomalainen kauppias ja yrittäjä, kauppaneuvos * Célia Carlsén-Hartman (1885–1969), suomenruotsalainen kirjailija * Dan Hartman (1950–1994), yhdysvaltalainen laulaja-lauluntekijä ja tuottaja * Elizabeth Hartman (1943–1987), yhdysvaltalainen näyttelijä * Erik Hartman (1877–1936), suomalainen konsuli ja vaasalaisen Hartmanin rautakaupan johtaja, Carl Johan Hartmanin poika * Gabriel Israel Hartman (1776–1809), suomalainen filosofi * Jan Hartman (1940–2006), yhdysvaltalainen käsikirjoittaja ja näytelmäkirjailija * Johnny Hartman (1923–1983), yhdysvaltalainen jazzlaulaja * Julius Hartman (1861–1936), suomalainen historioitsija, vakuutusjohtaja * Kim Hartman (s. 1952), brittiläinen näyttelijä * Laura Hartman (s. 1973), suomalais- ruotsalainen kansantaloustieteilijä, * Mauno Hartman (1930–2017), suomalainen kuvanveistäjä * Olov Hartman (1906–1982), ruotsalainen pappi, kirjailija ja virsirunoilija * Phil Hartman (1948–1998), kanadalais-yhdysvaltalainen näyttelijä, ääninäyttelijä, koomikko ja käsikirjoittaja * Piret Hartman (s. 1981), virolainen poliitikko ja ministeri * Robert Hartman (1837–1922), suomalainen merikapteeni, pankinjohtaja ja valtiopäivämies * Ryan Hartman (s. 1994), yhdysvaltalainen jääkiekkoilija * Samuel Hartman (1606–1653), musiikkimies, kaunopuheisuuden professori * Tor Hartman (1924–1977), suomenruotsalainen runoilija * Torsten Hartman (1867–1927), suomalainen historioitsija, Hufvudstadsbladetin toimittaja, Valtionarkiston arkistonhoitaja == Kuvitteellisia henkilöitä == * Mary Hartman, tv-sarjassa Mary Hartman, Mary Hartman == Katso myös == * Haartman, suomalainen suku * Hartmann, sukunimi Luokka:Sukunimet
Mannermaa

Mannermaa on suomalainen sukunimi, joka on muun muassa seuraavilla henkilöillä: * Esko Mannermaa (1916–1975), näyttelijä * Harri Mannermaa (s. 1959), kestävyysjuoksija * Jooseppi Mannermaa (1885–1969), näytelmäkirjailija * Juho Mannermaa (1871–1943), piispa ja kansanedustaja * Mika Mannermaa (1957–2012), tulevaisuudentutkija ja kolumnisti * Olli Mannermaa (1921–1998), sisustusarkkitehti * Tuomo Mannermaa (1937–2015), ekumeniikan professori
Seksti

Seksti (, ) on diatonisen asteikon mistä tahansa sävelestä lukien ensimmäisen ja kuudennen sävelen välinen intervalli. Suuri seksti vastaa yhdeksää, pieni seksti kahdeksaa puolisävelaskelta. Luokka:Intervallit Luokka:Musiikkitermit
Sävelaskel

Sävelaskel on musiikkitermi, joka viittaa sävelasteikon kahden peräkkäisen sävelen väliseen intervalliin. Sävelaskel voi olla eri kokoinen riippuen sävelasteikosta ja sen kohdasta. Länsimaisessa musiikissa tavallisimmat diatoniset duuri- ja molliasteikot rakentuvat koko- ja puolisävelaskelista, jotka vastaavat pientä ja suurta sekuntia, mutta esimerkiksi pentatonisella sävelasteikolla sävelaskel voi olla jopa terssin kokoinen. == Lähteet == Luokka:Intervallit Luokka:Musiikkitermit
Smeds

Smeds on muun muassa seuraavien suomalaisten henkilöiden sukunimi: * Barbro Smeds (s. 1950), kirjailija, dramaturgi ja teatteriohjaaja * Björn Smeds (1915–1952), toimittaja, kirjailija ja poliitikko * Helmer Smeds (1908–1967), maantieteen professori * Håkan Smeds (1928–2017), yritysjohtaja, vuorineuvos * Håkan Smeds (s. 1948), yritysjohtaja ja osuustoimintavaikuttaja, kauppaneuvos * Isak Smeds (1856–1936), opettaja ja toimittaja * Kristian Smeds (s. 1970), teatteriohjaaja * Max Smeds (s. 1990), elokuvaaja * Sakari Smeds (s. 1964), poliitikko (kristillisdemokraatti) * Ulf Mikael Smeds (1973–2020), Maksuturva- yhtiöiden perustaja ja toimitusjohtaja * Viking Smeds (s. 1933), tenori * Viktor Smeds (1885–1957), voimistelija, urheiluvaikuttaja ja liikemies.
Oktaavi (täsmennyssivu)

Oktaavi (latinan kielen sanasta octavus ’kahdeksas’) voi tarkoittaa seuraavia asioita: * oktaavi, musiikki-intervalli * oktaavi, miekkailutermi * oktaavi, kirkollisen juhlapyhän viikkoa myöhemmin vietettävä jälkijuhla, esim. joulun oktaavi uudenvuodenpäivänä.
Takala

Takala on suomalainen sukunimi, joka on muun muassa seuraavilla henkilöillä: * Aino Takala (1882–1972), kirjaltaja, puhuja ja SDP:n kansanedustaja * Aino Takala (1938–2020), oopperalaulaja * Annika Takala (1921–1996), psykologi ja kasvatustieteilijä * Antero Takala (s. 1939), valokuvaaja ja televisiokuvaaja * Anttoni Takala (1896–1947), päätoimittaja * Armas Takala (1887–1959), kouluneuvos ja tietokirjailija * August Takala (1897–1951), jääkärieverstiluutnantti ja kuulantyöntäjä * Eemeli Takala (s. 2000), jääkiekkoilija * Eero Takala (1924–1995), oikeusneuvos * Eeva Takala (s. 1938), äidinkielen lehtori ja lastenkirjailija * Esa Eetu Takala (1864–1914), kansanopiston johtaja, lehtimies ja nuorisoseuraliikkeen toimija * Hannu Takala, säveltäjä, muusikko ja sanoittaja * Heli Takala (1970–1998), näyttelijä * Irina Takala (s. 1955), venäläinen historioitsija * Irmeli Takala (s. 1945), lääkäri ja kansanedustaja * Jorma Takala (1950–1986), rikollinen, Mikkelin panttivankidraaman päätekijä * Juho Takala (1902–1982), Maalaisliiton kansanedustaja * Kalevi Takala (1935–1957), lastenkirjailija * Lauri Takala (1897–1954), tuomiorovasti ja kirkkohistorioitsija * Leena Takala (s. 1938), näyttelijä * Maria Takala-Roszczenko (s. 1977), ortodoksinen kirkkomuusikko ja kirkkomusiikin tutkija * Markku Takala (s. 1972), jääkiekkoilija * Martti Takala (1924–2012), psykologi, Jyväskylän yliopiston rehtori * Matti A. Takala (1956–2021), muusikko * Matti Edvard Takala (1869–1961), kansanmuusikko ja tolstoilainen pasifisti * Miika Takala (s. 1978), kestävyysjuoksija * Mikko Takala (s. 1986), futsalpelaaja * Olli Takala (s. 1995), kiekonheittäjä * Pentti Takala (1935–2019), metsänhoitaja ja hallintomies, Metsähallituksen pääjohtaja * Petri Takala (s. 1968), meteorologi * Pilvi Takala (s. 1981), kuvataiteilija * Reijo Takala (1931–1989), venäläinen runoilija * Riikka Takala (s. 1970), kirjailija * Sanfrid Takala (1883–1945), laulaja ja viulisti * Satu Takala (s. 1973), toimittaja * Teo Takala (s. 1994), keihäänheittäjä * Teppo Takala (s. 1939), diplomaatti * Teuvo Takala (s. 1931), jääkiekkoilija * Tuomas Takala (s. 1984), jääkiekkoilija * Tuuli Takala (s. 1987), oopperalaulaja * Veikko Takala (1923–2008), taidemaalari, taidegraafikko ja valokuvataiteilija * Ville Takala (s. 1997), pesäpalloilija.
Jukka Savolainen (museonjohtaja)

Jukka Savolainen (s. 1976 Kuopio) on toiminut Designmuseon johtajana vuodesta 2012. Savolainen on valmistunut 2001 filosofian maisteriksi Skotlannissa St. Andrewsin yliopistossa. Hänen pääaineensa oli taidehistoria. Sen jälkeen hän työskenteli New Yorkissa Material Connexionin tieto- ja informaatiojohtajana 2001–2002. Designmuseon näyttelyintendentti hän oli 2002–2011. ==Lähteet== Luokka:Suomalaiset taidemuseonjohtajat Luokka:Vuonna 1976 syntyneet Luokka:Elävät henkilöt
Tallgren

Tallgren on muun muassa seuraavien suomalaisten henkilöiden sukunimi: * A. M. (Mikko) Tallgren (1885–1945), arkeologi, Ivar Markus Tallgrenin poika * Anna- Maria Tallgren (1886–1949), esseisti, arvostelija ja suomentaja, Ivar Markus Tallgrenin tytär * Carl Olof Tallgren (1927–2024), kansanedustaja, RKP: ent. puheenjohtaja * Edward Tallgren (1830–1896), kauppias ja kaupallinen edustaja, kauppaneuvos * Ivar Markus Tallgren (1850–1936), kirkkoherra ja moninkertainen valtiopäivämies * Jenny Maria Montin-Tallgren (1852–1931), ruustinna ja arkeologi * Johan Tallgren (s. 1971), säveltäjä * Johanna Tallgren (s. 1986), pesäpalloilija * K. Z. Tallgren (1879–1932), kirkkoherra ja kristillinen kirjailija, Ivar Markus Tallgrenin poika * Liisa Tallgrén (1934–2024), huumeidenvastaisen työn pioneeri * Nestor Tallgren (1824–1875), arkkitehti ja kirjailija * Urho Talke (synt. Tallgren, 1894–1959), kestävyysjuoksija * O. J. Tuulio (v. 1933 asti Tallgren, 1878–1941), kielentutkija, Ivar Markus Tallgrenin poika * Rea Tallgren (s. 1986), toimittaja ja radiojuontaja * Tyyni Tuulio (aik. Tyyni Haapanen-Tallgren, 1892–1991), kirjailija, kirjallisuustutkija ja suomentaja. * Viktor Edvard Tallgrén (1858–1891), juristi ja Hangon pormestari
Diehtosiida

Diehtosiida on saamelainen tiederakennus Koutokeinossa. Sitä alettiin rakentaa vuonna 2007, se valmistui kesällä 2009 ja avattiin virallisesti 2. marraskuuta 2009. Rakennuksessa sijaitsee Saamelainen korkeakoulu, osa Norjan Saamelaiskäräjistä, Gáldu, Riikaidgaskasaš boazodoalloguovddáš ja Sámi Arkiiva. == Lähteet == * Luokka:Koutokeinon rakennukset ja rakennelmat Luokka:Saamelainen kulttuuri
Putto

thumb|Léon Bazile Perrault, Nukkuva putto, 1882. Putto (ital. pieni poikaAnnukka Aikio ja Rauni Vornanen: Uusi sivistyssanakirja, s. 509. Kustannusosakeyhtiö Otava 1993. ISBN 951-1-11365-8.) on kuvataiteessa siivekäs tai siivetön, pulska alaston poikalapsi. Muita nimityksiä ovat amoriini ja erootti. Putto symboloi joko jumalallista tai maallista rakkautta. Putot ovat tyypillisiä renessanssin, manierismin, barokin ja rokokoon taiteelle. Puttojen esikuvana olivat antiikin Kreikan ja Rooman taiteessa esiintyneet rakkauden henkilöitymät, Eros-hahmot. Italian 1400-luvun taiteessa Neitsyt Mariaa ja kristuslasta esittävissä maalauksissa putot kuvasivat kerubeja. Kun antiikin mytologian aiheet tulivat renessanssin myötä suosituiksi, saivat putot myös Cupidon roolin. == Lähteet == Luokka:Enkelit Luokka:Taiteen aiheet
Frick Collection

The Frick Collection on taidemuseo Manhattanilla New Yorkissa. Pittsburghilainen miljonääri Henry Clay Frick keräsi korvaamattoman arvokkaan taidekokoelman, joka on näytteillä hänen kodissaan, 1600-luvun tyyliin rakennetussa palatsissa. Kokoelmassa on muun muassa Limogesin emalia, patsaita ja kuuluisien taidemaalareiden teoksia. pienoiskuva|vasen|Frick Collection == Lähteet == * == Aiheesta muualla == Luokka:Yhdysvaltain taidemuseot Luokka:Manhattanin museot Luokka:Upper East Side
Museum of the City of New York

Museum of the City of New York on taidegalleria ja museo New Yorkissa. Museon kokoelmiin kuuluu maalauksia, piirustuksia, grafiikkaa, valokuvia, pukuja, koriste-esineitä ja huonekaluja ja monia asiakirjoja. Museorakennus on tehty tiilestä ja kalkkikivestä. Rakennus valmistui vuonna 1930. Museon pääsymaksu on aikuiselta 10 dollaria. == Lähteet == == Aiheesta muualla == *Kotisivut Luokka:Yhdysvaltain taidemuseot Luokka:Manhattanin museot Luokka:Upper Manhattan
Tim Thornton

Timothy Martin "Tim" Thornton (s. 14. huhtikuuta 1957) on brittiläinen anglikaanisen kirkon pappi, joka toimi Sherbornen piispana vuosina 2001–2008 ja josta tämän jälkeen tuli Truron piispa. Thornton opiskeli Devonport High School for Boysissa, Southamptonin yliopistossa ja King's College Londonissa. Hän sai pappisvihkimyksensä vuonna 1980. Hänellä on vaimo Siân ja kaksi lasta. Luokka:Englannin kirkon piispat Luokka:Truro Luokka:Vuonna 1957 syntyneet Luokka:Elävät henkilöt
Christopher Mayfield

Christopher John Mayfield (s. 18. joulukuuta 1935) on brittiläinen anglikaanisen kirkon piispa. Hän opiskeli Sedbergh Schoolissa ja Gonville and Caius Collegessa, Cambridgen yliopistossa. Hänet vihittiin papiksi vuonna 1964. Mayfield toimi Bedfordin arkkidiakonina vuosina 1979–1985. Hän oli Wolverhamptonin piispana vuosina 1985–1993 ja sen jälkeen Manchesterin piispana vuoteen 2002. Myöhemmin hän on toiminut piispan kunnia-avustajana Worcesterin hiippakunnassa. Luokka:Manchesterin piispat Luokka:Vuonna 1935 syntyneet Luokka:Elävät henkilöt
Jean Galland

Jean Galland (28. toukokuuta 1887 Laval, Mayenne – 18. heinäkuuta 1967 Évian- les-Bains, Haute-Savoie) oli ranskalainen näyttelijä. Hän esiintyi elokuvissa 1930–1960-luvuilla. == Elokuvia == * Le scandale (1934) * Princesse Tam Tam (1935) * The House of the Spaniard (1936) * La fugue de Monsieur Perle (1952) * Konnat kintereillä (1963) == Aiheesta muualla == * * Luokka:Ranskalaiset näyttelijät Luokka:Vuonna 1887 syntyneet Luokka:Vuonna 1967 kuolleet
Madison Avenue

Madison Avenue on pohjois-etelä-suuntainen katu Manhattanilla New Yorkissa. Katu on saanut nimensä Madison Squaresta, joka taas on nimetty Yhdysvaltain neljännen presidentin James Madisonin mukaan. Madison Avenue on kuuluisa ostoskatu, ja se tuli 1920-luvulta alkaen tunnetuksi julkaisualan keskuksena, etenkin monista mainostoimistoistaan. Fiktiivisen TV-sarjan Mad Men tapahtumat sijoittuvat 1950–1960-lukujen Madison Avenuelle. Kadun nimeä käytetään yhä metonyyminä koko New Yorkin mainostoimistoalasta, vaikka todellisuudessa melko harva toimisto sijaitsee enää sen varrella. Mainostoimisto Young & Rubicam toimi Madison Avenuen numerossa 285 yhteensä 87 vuotta, vuodesta 1926 vuoteen 2013. Talossa toimii yhä sen sisaryritys Wunderman.YR History: Early Years and Beyond, Y&R.; Viitattu 27.6.2016. Monen mainostoimistoketjun holdingyhtiö Omnicom Group toimii yhä Madison Avenuella, ja samassa talossa niin ikään sen omistama DDB Worldwide. Lähellä samalla kadulla on TBWA, sekin osa Omnicomia. Omnicomin suurimman toimistoketjun BBDO:n päätoimisto toimi Madison Avenuella 64 vuotta, vuodesta 1923 vuoteen 1987 Dougherty, Philip H.: Advertising; BBDO Leaves Madison Ave., The New York Times 6.7.1987. Viitattu 27.6.2016.. Vuonna 2013 muita Madison Avenuen mainostoimistoja Wundermanin ja DDB:n ohella olivat Strawberry Frog, MODCo Creative, MacDonald Media, Brite Media ja Havas Worldwide Health.Austin, Christina: A Photo Tour Of The Ad Agencies That Are Actually Still On Madison Avenue, Business Insider 10.2.2013. Viitattu 27.6.2016. ==Lähteet== ==Aiheesta muualla== *Madison Avenue Luokka:Manhattanin kadut
Rivers Cuomo

Rivers Cuomo (lausutaan / kwoʊmoʊ /, s. 13. kesäkuuta 1970) on yhdysvaltalainen muusikko ja laulaja-lauluntekijä, joka tunnetaan parhaiten laulajana, kitaristina ja pääasiallisena lauluntekijänä alternative rock -yhtyeestä Weezer. Hän perusti Weezerin vuonna 1992. Weezerin kanssa hän on julkaissut yhdeksän studioalbumia ja soolo-albumeja neljä kappaletta. == Diskografia== ===Studioalbumit=== * Alone: The Home Recordings of Rivers Cuomo (2007) * Alone II: The Home Recordings of Rivers Cuomo (2008) * Not Alone – Rivers Cuomo and Friends: Live at Fingerprints (2009) * Alone III: The Pinkerton Years (2011) ==Aiheesta muualla== * Luokka:Yhdysvaltalaiset laulaja- lauluntekijät Luokka:Vuonna 1970 syntyneet Luokka:Elävät henkilöt
Jean Toulout

Jean Toulout (28. syyskuuta 1887 Pariisi – 23. lokakuuta 1962 Pariisi) oli ranskalainen näyttelijä. Hän esiintyi yli sadassa elokuvassa 1910–1950-luvuilla. == Elokuvia == * La digue (1911) * Le masque d'horreur (1912) * La dixième symphonie (1918) * La fête espagnole (1920) * Au secours! (1924) * L'épervier (1933) * Elävä ruumis (1937) * Vastanaineet (1951) * La fugue de Monsieur Perle (1952) == Aiheesta muualla == * Luokka:Ranskalaiset näyttelijät Luokka:Vuonna 1887 syntyneet Luokka:Vuonna 1962 kuolleet
Kuninkaanlähde

Kuninkaanlähde voi viitata seuraaviin: * Kuninkaanlähde Hämeenkankaalla Kankaanpään kaupungissa, lähteellä vieraili Ruotsin kuningas Adolf Fredrik * Kuninkaanlähde Kouvolassa * Kuninkaanlähde Säkylässä Köyliön Kankaanpään kylässä, lähteellä vieraili Ruotsin kuningas Kustaa III * Kuninkaanlähde Liedossa * Kuninkaanlähde Sastamalassa
Anne Vernon

Anne Vernon (Edith Antoinette Alexandrine Vignaud; s. 7. tammikuuta 1924 Saint-Denis, Seine-Saint-Denis, Ranska) on ranskalainen näyttelijätär. Hän esiintyi 40 elokuvassa vuosina 1948–1970. Mukana oli kolme Cannesin elokuvajuhlien pääkilpailuun osallistunutta elokuvaa. == Elokuvia == * Warning to Wantons (1949) * Tarina viidestä naisesta (1951) * Vastanaineet (1951) * Genoveva (1952) * Pariisin laulu (1952) * Massacre en dentelles (1952) * Aikapommi (1953) * Lemmenarpajaiset (1954) * Das Fräulein von Scuderi (1955) * Cherbourgin sateenvarjot (1964) == Aiheesta muualla == * * Luokka:Ranskalaiset näyttelijät Luokka:Vuonna 1924 syntyneet Luokka:Elävät henkilöt Luokka:Yli satavuotiaiksi eläneet ranskalaiset
Samsung Galaxy Note

Samsung Galaxy Note on vuoden 2011 IFA-messuilla esitelty kosketusnäytöllinen älypuhelin. Puhelimen suuren näyttöpinta-alan vuoksi sitä on kuvailtu älypuhelimen ja taulutietokoneen risteytykseksi. Galaxy Note hyödyntää Samsungin S Pen -tekniikkaa. Hintahaitarin yläpäähän sijoittuva Galaxy Note on menestynyt hyvin. Puhelinta myytiin kahdessa kuukaudessa miljoona kappaletta. Puhelimessa käytettyjä ominaisuuksia aiotaan hyödyntää myös kokoluokaltaan kaksi kertaa suuremmassa Galaxy Note 10.1 -taulutietokoneessa. == Tekniset tiedot == === Muotoilu === Samsung Galaxy Note -älypuhelimessa on 5,3-tuumainen näyttö WXGA-resoluutiolla. === Fyysiset osat === Laitteesta löytyy Samsungin oma Exynos 4210 -kaksiydinprosessori. Laitteessa on yksi gigatavu keskusmuistia ja 16 tai 32 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla. Akun kapasiteetti on 2 500 milliampeerituntia. ==== Kamerat ja multimedia ==== Laitteessa on kahdreksan megapikselin takakamera. Etukameran tarkkuus on puolestaan kaksi megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 2.3.4 "Gingerbread". Myöhemmin laitteeseen on tullut päivitys Android 4.1.2 "Jellybean" -versioon. == Lähteet == * PhoneArena: Samsung GALAXY Note * GSMArena: Samsung Galaxy Note N7000 === Viitteet === == Aiheesta muualla == Galaxy Note Luokka:Android-pohjaiset laitteet‎ Luokka:Vuoden 2011 matkapuhelimet‎ Luokka:Kosketusnäytölliset älypuhelimet
Jean Chevrier

Jean Chevrier (25. huhtikuuta 1915 Pariisi – 13. joulukuuta 1975 Pariisi) oli ranskalainen näyttelijä. Hän esiintyi 50:ssä elokuvassa vuosina 1936–1972. Niiden joukossa ovat Je l'ai été trois fois (1952), Les dents longues (1952), Horizons sans fin (1953) ja Napoleon (1955). Chevrier oli naimisissa näyttelijä Marie Bellin kanssa. == Aiheesta muualla == * Luokka:Ranskalaiset näyttelijät Luokka:Vuonna 1915 syntyneet Luokka:Vuonna 1975 kuolleet
Kiinan kommunistisen puolueen pääsihteeri

Kiinan kommunistisen puolueen pääsihteeri () on korkein arvo Kiinan kommunistisessa puolueessa. Pääsihteeri on politbyroon ja sen seitsenjäsenisen pysyvän komitean jäsen. Nykyisenä pääsihteerinä toimii Xi jinping, joka aloitti virassa 15. marraskuuta 2012. Huolimatta siitä, että Kiinassa on presidentin virka, todellista valtaa käyttää puolueen pääsihteeri. Nykyinen pääsihteeri Xi Jinping toimii samanaikaisesti myös presidenttinä. 1980-luvulta alkaen on tullut tavaksi, että puolueen pääsihteeri pitää hallussaan myös puolueen keskussotilaskomission puheenjohtajuutta ja presidentin virkanimeä. ==Katso myös== *Luettelo Kiinan kommunistisen puolueen pääsihteereistä ja puhemiehistä == Lähteet == Pääsihteeri Luokka:Puolueiden puheenjohtajat
Torrefiointi

Torrefiointi (paahtaminen, ransk. torréfaction) on biomassan, kuten puun (hakkeen, sahan- tai kutterinpurun, ym.), joskus myös ruohon tai turpeen paahtamista hapettomissa olosuhteissa 220–300 °C:ssa eli mietoa pyrolyysiä. Prosessointilämpötilan puolesta torrefiointi luokitellaan kuivauksen (haihdutus) ja hiillytyksen väliin. Puun torrefioinnissa eli paahtamisessa puubiomassasta tuotetaan biohiiltä. Torrefioinnissa massasta saadaan poistettua vesi ja osa ligniinistä sekä haihtuvia ainesosia ja uuteaineita (mm. sokeri). Torrefioitu massa on veden poistumisen myötä alkuperäistä kevyempää, poltettaessa vähemmän savuavaa ja sillä on alkuperäistä pienemmät hiukkaspäästöt. Torrefiointi parantaa massan lämpöarvoa [MJ/kg] noin 10–22 %, murskattavuutta sekä yleistä laatua. Lisäksi lisääntynyt veden hylkivyys (hydrofobisuus) parantaa syntyneen tuotteen säilyvyyttä. Torrefioitu massa on pääsääntöisesti alkuperäistä tummempaa. Torrefioidun pelletin irtotiheys on noin 850 kg/irto-m³ ja tehollinen lämpöarvo noin 6,5 MWh/tonni. Tavallisen pelletin vastaavat arvot ovat noin 650 kg/irto-m³ ja noin 5,0 MWh/tonni. Torrefiointiin on jo tällä hetkellä olemassa useita eli teknologioita (TOP- ja Pechiney-prosessit, Torbed, TORSPYD sekä TIES-mikroaallot). == Lähteet == * * * == Aiheesta muualla == *David Agar, Margareta Wihersaari: Torrefiointiprosessi biomassan jalostamiseen ”biohiili”, Jyväskylän yliopisto, Kestävä bioenergia (pdf) *Christian Schorr, Mika Muinonen & Fiia Nurminen: Torrefaction of Biomass, Miktech, Julkaisu 1/2012, 6.3.2012 (pdf) Luokka:Bioenergia